

# Scéim Síol 2025

*Spriocdháta leanúnach*

Is é misean Ealaín na Gaeltachta ná na healaíona comhaimseartha agus traidisiúnta a fhorbairt agus a chur chun cinn sa Ghaeltacht. Díríonn tosaíochtaí straitéiseacha Ealaín na Gaeltachta 2023-2027 ar cheithre mhórtheideal: Pobal, Ealaíontóirí, Óige agus Eagrais.

## Aidhm na Scéime

Tá sé i gceist go gcuirfidh **Scéim SÍOL** tacaíocht straitéiseach ar fáil le borradh a chur faoi na healaíona sa Ghaeltacht agus le triail a bhaint as tograí agus cur chuige nua.

Is iad tosaíochtaí na scéime ná

* rannpháirtíocht an phobail sna healaíona a mhéadú;
* rannpháirtíocht na hóige sna healaíona a mhéadú;
* cur le cleachtas ealaíontóirí Gaeltachta.

## Cé leo a dtacaíonn an Scéim?

Tá **Scéim Síol** oscailte do ghrúpaí agus do dhaoine aonair lasmuigh de chomhthéacs oideachais foirmeálta sna ceantair Ghaeltachta. Tabharfar tús áite do thograí atá á reáchtáil go hiomlán as Gaeilge.

Seo thíos roinnt samplaí de réimsí maoinithe na scéime seo:

* Tograí, imeachtaí, féilte nó ceardlanna ealaíon, réiteach taispeántais/léirithe

Uasmhéid: **€1,000**

* Seoladh taispeántais, leabhair, dlúthdhiosca

Uasmhéid: **€300**

## Iarratais a bhaineann leis an Óige

Tá an óige mar thosaíocht i straitéis reatha Ealaín na Gaeltachta, agus tá ciste sonrach againn le díriú ar fhorbairt na n-ealaíon dúchasach agus na drámaíochta don óige trí chlár Cuisle, le tacaíocht ón Roinn Turasóireachta, Cultúir, Ealaíon, Gaeltachta, Spóirt & Meán. Is féidir iarratas a dhéanamh ar Scéim Síol ar mhaithe le breis deiseanna don óige sna healaíona a fhorbairt **lasmuigh de chomhthéacs oideachais foirmeálta.** Táthar ag súil go mbeidh borradh faoi rannpháirtíocht na hóige sna healaíona ag leibhéal pobail agus go mbeidh an óige fite fuaite i gcultúr na n-ealaíon sna ceantair Ghaeltachta.

Seo thíos roinnt samplaí de réimsí maoinithe maidir leis an óige:

* Sraith imeachtaí don óige (mar shampla, seisiún, oícheanta airneáin)
* Imeachtaí idirghlúine
* Imeachtaí óige aon uaire (ceardlann, ceolchoirm, malartú & srl.)
* Comhdháil agus féilte (seimineár, ardán don óige, meantóireacht)
* Meantóireacht (don óige)
* Forbairt ar réimse na n-ealaíon béil: mar shampla, agallamh beirte, lúibíní srl.

Tabhair faoi deara nach bhfuil sna samplaí thuas ach treoir.

## Cé leo agus cad leis nach dtacaíonn an Scéim?

Ní thacaíonn an Scéim leo siúd a fuair maoiniú trí Scéim Cothú. Ní féidir leo siúd a fuair deontas ón mbabhta deireanach de Scéim na bhFéilte, Scéim Forbartha na nEalaíon nó an Scéim Sparánachta maoiniú a lorg trí Scéim Síol don togra céanna.

Ní thacaíonn an Scéim le tograí ná imeachtaí atá dírithe go príomha ar airgead a thiomsú do charthanachtaí.

## Conas iarratas a dhéanamh

Is gá iarratas a chur isteach **sé seachtaine** ar a laghad, roimh dháta an togra, imeacht nó forbairt atá beartaithe.

Caithfidh iarratasóir an fhoirm iarratais a líonadh ina hiomláine le cur síos sonrach ar an togra, imeacht nó forbairt atá beartaithe. Tá sé inmholta go mbeadh an fhoirm clóite agus go mbeadh sí sínithe ag an iarratasóir agus curtha isteach ar ríomhphost. Más coiste nó eagraíocht atá i gceist is gá go mbeidh an fhoirm sínithe ag Cathaoirleach an Choiste.

Sula ndéanfar iarratas, moltar teagmháil a dhéanamh leis an Áisitheoir Ealaíon i do cheantar agus/nó leis an Oifigeach Forbartha Ealaíon don Óige.

## Conas a dhéanfar measúnú ar na hiarratais

Déanfar na hiarratais a mheas de réir aidhmeanna agus tosaíochtaí na scéime mar aon le caighdeán ealaíne agus/nó rannpháirtíochta, dea-chleachtas, táillí cuí d’ealaíontóirí agus an comhthéacs ealaíon áitiúil.

Is buiséad teoranta atá ann agus ní bheifear in ann tacú le gach iarratas. Ní féidir glacadh leis gur féidir le hiarratasóirí níos mó ná iarratas amháin a dhéanamh laistigh de thréimhse bliana. Ní gá go nglacfar le hiarratais do thograí a bheadh níos oiriúnaí d’fhoinsí eile maoinithe, laistigh nó lasmuigh d’Ealaín na Gaeltachta.

## Cad a tharlaíonn má cheadaítear deontas duit?

Eiseofar litir thairisceana a leagann amach méid an deontais agus na coinníollacha a bhaineann leis. Is gá an litir seo a shíniú agus a chur ar ais chuig Ealaín na Gaeltachta mar aon le foirm sonraí bainc sula n-íocfar an deontas. Is gá gurb ionann ainm an iarratasóra agus an t-ainm atá ar an gcuntas bainc.

Beidh gá le foirm thuairisce a chomhlíonadh mar aon le dhá ghrianghraf (ar a laghad) d’úsáid ilghnéitheach Ealaín na Gaeltachta.

Tabhair faoi deara:

* Má tá teagmháil dhíreach le daoine óga mar chuid den mhéid atá beartaithe sa togra seo, is gá a chinntiú, sula gcuirfear tús le haon imeacht go bhfuil an grúpa/duine aonair ag cloí leis na treoirlínte mar atá siad leagtha síos san Acht um Thús Áite do Leanaí agus go bhfuil scrúdú um Ghrinnfhiosrúchán glan ag gach aon duine a bheidh ag obair leis na daoine óga. Tá comhairle ar fáil ó Ealaín na Gaeltachta chun tacú le grúpaí agus daoine aonair cloí leis an reachtaíocht seo.
* Beidh sé mar choinníoll go dtabharfar aitheantas poiblí d’Ealaín na Gaeltachta, d’Údarás na Gaeltachta agus don Chomhairle Ealaíon i gcás go n-éireoidh le d’iarratas. I gcás tacaíochta ó chlár Cuisle, an clár sna hEalaíona Dúchasacha agus/nó san Amharclannaíocht/Drámaíocht don Óige, is gá go dtabharfar aitheantas poiblí d’Ealaín na Gaeltachta, d’Údarás na Gaeltachta agus don Roinn Turasóireachta, Cultúir, Ealaíon, Gaeltachta, Spóirt & Meán. Tá lógónna ar fáil ar an suíomh gréasáin [www.ealain.ie](http://www.ealain.ie) agus ní mór iad a bheith ar léargas in aon fhoilseacháin nó ábhar poiblíochta.

## Foireann Ealaín na Gaeltachta

|  |  |  |  |
| --- | --- | --- | --- |
| Áisitheoir Thír Chonaill  | Áisitheoir Chonnacht & Co. na Mí  | Áisitheoir Chúige Mumhan  | Oifigeach Forbartha Ealaíon don Óige |
| Danielle Nic Pháidín074 9560100d.nicphaidin@udaras.ie  | Ceara Conway 091 503100  c.conway@udaras.ie   | Marina Ní Dhubháin085 8335836 m.nidhubhain@udaras.ie  | Freda Nic Giolla Chatháin085 8512617fngc@udaras.ie  |

Is féidir fiosrúchán ginearálta a sheoladh chuig ealain@udaras.ie. Tá tuilleadh eolais le fáil ar [www.ealain.ie](http://www.ealain.ie).

****



# Scéim Síol 2025

## Foirm iarratais

## 1) Sonraí teagmhála

|  |  |
| --- | --- |
| Ainm an Iarratasóra: *(Ba chóir go mbeadh ainm an iarratasóra mar an gcéanna leis an ainm atá ar an gcuntas bainc)* |  |
| Seoladh:  |  |
| Limistéar Pleanála Teanga (Ceantar): |  |
| Teagmhálaí: |  |
| Fón: |  |
| R-phost: |  |
| Suíomh Gréasáin: |  |

## 2) Plean oibre

|  |  |
| --- | --- |
| Dátaí (le tarlú): |  |
| Láthair: |  |
| Limistéar Pleanála Teanga (Ceantar) an togra: |  |
| Líon na n-imeachtaí sa togra: |  |
| Liosta na n-ealaíontóirí a bheidh páirteach agus samplaí dá gcuid saothar (más ann do) |  |

|  |
| --- |
| *Déan cur síos beacht ar an togra:* |

## 3) An Óige

|  |
| --- |
| Mínigh conas atá sé i gceist go gcuirfidh an togra seo le deiseanna d’fhorbairt rannpháirtíochta don óige sna healaíona sna ceantair Ghaeltachta (má bhaineann): |
|  |

## 4) Líon Rannpháirtíochta

|  |  |
| --- | --- |
| Líon na n-ealaíontóirí ag fáil táille a bheidh páirteach:  |  |
| Líon na n-oibrithe, nach ealaíontóirí iad, ag fáil táille: |  |
| Líon na n-oibrithe deonacha a bheidh páirteach: |  |
| Líon an Lucht Féachana/Éisteachta/Rannpháirtíochta a bheidh ag íoc as ticéid: |  |
| Líon an Lucht Féachana/Éisteachta/Rannpháirtíochta a bheidh ag freastal saor in aisce: |  |
| Líon Daoine Óga (faoi 18) a bheidh páirteach (saor in aisce): |  |
| Líon Daoine Óga (faoi 18) a bheidh páirteach (ag íoc): |  |

5) An Ghaeilge *(Mínigh conas atá sé i gceist agat go mbeidh an Ghaeilge á húsáid agus an togra á chur i bhfeidhm)*:

|  |
| --- |
|  |

6) Buiséad *(Déan cur síos ar na costais iomlána agus ar aon fhoinsí ioncaim eile):*

|  |  |  |  |
| --- | --- | --- | --- |
| Costais / Caiteachas (Briseadh síos ar na costais)  | € | Foinsí Ioncaim eile | € |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| Iomlán |  | Iomlán |  |

|  |  |
| --- | --- |
| Fuílleach/Méid á lorg:  |  |

Luaigh má tá tacaíocht léirithe in aon tslí eile don togra (m.sh. spás/trealamh curtha ar fáil):

|  |
| --- |
|  |

Cuir tic sa bhosca más maith leat a bheith ar liosta teagmhála Ealaín na Gaeltachta chun sonraí faoi dheiseanna agus imeachtaí ealaíon a fháil. Is féidir iarraidh orainn do shonraí a bhaint ón liosta am ar bith. [ ]

|  |  |
| --- | --- |
| Síniú*(Sínithe thar ceann an Choiste/Iarratasóra)*  |  |
| Dáta  |  |

Nóta: Tá sé inmholta go mbeadh an fhoirm seo clóite agus go mbeadh sí sínithe ag an iarratasóir agus curtha chugainn ar ríomhphost. Más coiste nó eagraíocht atá i gceist is gá go mbeidh an fhoirm sínithe ag Cathaoirleach an Choiste.

## Foireann Ealaín na Gaeltachta

|  |  |  |  |
| --- | --- | --- | --- |
| Áisitheoir Thír Chonaill  | Áisitheoir Chonnacht & Co. na Mí  | Áisitheoir Chúige Mumhan  | Oifigeach Forbartha Ealaíon don Óige |
| Danielle Nic Pháidín074 9560100d.nicphaidin@udaras.ie  | Ceara Conway 091 503100  c.conway@udaras.ie   | Marina Ní Dhubháin085 8335836 m.nidhubhain@udaras.ie  | Freda Nic Giolla Chatháin085-8512617fngc@udaras.ie  |

Is féidir fiosrúchán ginearálta a sheoladh chuig ealain@udaras.ie. Tá tuilleadh eolais le fáil ar [www.ealain.ie](http://www.ealain.ie).

**DON OIFIG AMHÁIN**

|  |  |  |  |
| --- | --- | --- | --- |
| Sínithe |  | Méid atá á mholadh ó bhuiséad Ealaín | € |
| *(Áisitheoir)* |  | Dáta  |  |
| Sínithe |  | Méid atá á mholadh ó bhuiséad Cuisle  | € |
| *(Oifigeach Forbartha Ealaíon don Óige)*  |  | Dáta |  |

|  |  |  |  |
| --- | --- | --- | --- |
| Údaraithe:*Príomhfheidhmeannach* |  | Dáta |  |